**URHEILIJAN SITOUMUS SIIHEN, ETTÄ HÄN OSALLISTUU LUOKITTELUUN**

1 LUOKITTELUN TARKOITUS

Sinulle annetaan allekirjoitettavaksi tämä lomake,   
kun haluat osallistua urheilijan luokitteluun.

Luokittelusta määrätään Kansainvälisen Paralympiakomitean säännössä.

Suomessa luokittelusta vastaa Suomen Paralympiakomitea ry.

2 LUOKITTELUN KULKU JA SIIHEN LIITTYVÄT SITOUMUKSET

Kun allekirjoitan tämän sitoumuksen,

sitoudun osallistumaan urheilijan luokitteluun.

Ymmärrän, että luokittelussa minua arvioidaan eri tavoilla.

Tavat on kerrottu tarkemmin luokittelukäsikirjassa.

Luokittelussa voidaan arvioida liikuntakykyäni,   
näkemiskykyäni ja ymmärtämiskykyäni.

Siinä voidaan myös pyytää minua tekemään   
kilpailulajiini liittyviä liikkeitä ja kilpailusuoritus.

Ymmärrän, että luokittelun aikana voin loukkaantua.  
Vakuutan, että terveydentilani on riittävän hyvä,   
että voin osallistua arviointiin.

Luokitteluun osallistuminen voi edellyttää sitä,

että suoritustani äänitetään ja tallennetaan videolle.

Sitoudun noudattamaan ohjeita,   
joita saan Paralympiakomitealta ja luokittelijalta.

Sitoudun myös toimittamaan tarvittavat tiedot luokittelua varten.

Ymmärrän, että luokittelu voidaan keskeyttää,  
jos en noudata annettuja ohjeita.

Sitoudun osoittamaan todellisen toimintakykyni koko luokittelun ajan.

Ymmärrän, että kaikenlainen toimintakyvyn vääristely luokittelun aikana

voi johtaa kurinpitotoimiin.

Luokittelun jälkeen kuulen, mihin luokkaan minut on sijoitettu.

Jos olen sitä mieltä, että luokittelussa on tehty virhe, voin tehdä valituksen.

Ohjeet valituksen tekemiseen ovat Paralympiakomitean verkkosivuilla.

Minulla on oikeus milloin tahansa keskeyttää osallistuminen luokitteluun.

3 HENKILÖTIETOJEN KÄSITTELY LUOKITTELUN YHTEYDESSÄ

Luokittelu edellyttää minua koskevien henkilötietojen käsittelyä.

Mukana voi olla terveyttäni koskevia tietoja tai muita arkaluonteisia tietoja.  
Henkilötietojen käsittely on välttämätöntä luokittelussa.

Tietojeni rekisterinpitäjä on Paralympiakomitea.

Tietojen käsittelyä on kuvattu tietosuojaselosteessa.

Se on toimitettu minulle, kun olen ilmoittautunut luokitteluun.

**Ymmärrän, että nimeni, luokkani ja lajini ovat julkista tietoa.**

**Julkista tietoa on myös tieto apuvälineistä  
ja sääntöpoikkeuksista, jotka soveltuvat minuun.**

**Niistä voidaan kertoa esimeriksi sanomalehdissä tai televisiossa.**

Julkisia tietoja voivat antaa eteenpäin minä itse, lajiliittoni sekä Paralympiakomitea.

Minulla on oikeus koska tahansa pyytää, että Paralympiakomitea

poistaa minua koskevat luokittelutiedot ja henkilötiedot rekisteristä.

Ymmärrän, että tietojen poistaminen merkitsee sitä,

että en voi osallistua paralajien kilpailuihin.

URHEILIJA

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimenselvennys:

Päiväys ja paikka:

URHEILIJAN EDUSTAJA (täytetään vain tarvittaessa)

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimenselvennys:

Päiväys ja paikka: